A tous ceulx qui verront et ouront ces presentes lettres, salut. Nous Nicholas de Tholon, chantre d’Ostun, chancellier de Bourgoingne, faisons sauore que nous auons vehu, teneu, et leu de mot a mot le testament de feu Estienne Fremiot, jadiz bourgeois de Diion, sain et entier, senz aucun vice ou rasure, seellee du seel de la court monseigneur le Duc de Bourgoingne et le quel testament ay este publiez et d’icellui faites publicacion en nostre court, selon ce et par la maniere que en tel cas appartient et en ycellui son testament auons vehu estre contenu, entre plusours autres clauses, les deux clauses qui sensuiguent: (suivent deux clauses, l’une concernant l’élection de sépulture, l’autre la fondation de deux anniversaires en l’église de Saint-Etienne). En tesmoing de la quelle nostre vision, nous auons faiz mettre le seel du quel l’on vse a Diion aux causez de notre court de la dicte chancellerie, a ces presentes faitez et donnees le mardi apres le Dymenche que lon chante en sainte eglise Reminescere, l’an mil CCC quatre vins. — H. de Cirey.